МОДЕЛ УГОВОРА  
                 
                 
Уговоро о набавци добара 
„Телекомуникациона опрема и системи за нову зграду Аеродрома "Константин Велики" у Нишу“.

закључен на основу спроведеног отвореног поступка јавне набавке број 45/2023, између:


УГОВОРНЕ СТРАНЕ
 1.  “Аеродроми Србије“д.о.о. Ниш, Улица ваздухопловаца бр. 24,  рачун бр. 200-2837870101033-74 код  Банке Поштанска Штедионица и 840-0000000665723-92 код Управе за трезор,  ПИБ 10936210, матични број 21168734, које заступа  ВД директора Михајло Здравковић, мастер економиста (у даљем тексту: Купац)

и

2. _______________________________________из______________________
____ ПИБ:________________ , МБ:_______________, број
рачуна:________________________, назив банке:_________________,
кога заступа _____________________ (у даљем тексту Продавац).



УГОВОРНЕ СТРАНЕ САГЛАСНО КОНСТАТУЈУ:
-	да је Наручилац спровео отворени поступак јавне набавке, на начин прописан одредбама ЗЈН, извршио поступак  јавног отварања понуда, стручну оцену  понуда, вредновање и упоређивање понуда и да је као најповољнију понуду изабрао понуду коју је поднео Продавац, број _______ од ____________ године (подаци са Портала јавних набавки), која у потпуности одговора свим условима из ЗЈН и захтевима Конкурсне документације;
-	да је Наручилац у складу са чланом 146. ЗЈН, донео Одлуку о додели уговора број:_________ од _________године, којом је Уговор доделио Продавцу.


ПРЕДМЕТ УГОВОРА 
                                                                          Члан 1.
Предмет овог уговора је набавка телекомуникационе опреме и системе за нову зграду Аеродрома "Константин Велики" у Нишу а која подразумева испоруку опреме са уградњом, инсталацијама, конфигурацијом и пуштањем савремених система у рад, и то следећих: 
1. Систем рачунарске мреже, 
2. Систем IP телефоније, 
3. Серверска инфраструктура, 
4. Систем тачног времена, 
5. Систем видео надзора, 
6. Систем контроле приступа, 
7. Систем јавног разгласа, 
8. Систем радио мреже, 
9. Систем за интеграцију система техничке заштите, 
10. СОС систем за тоалете за особе са инвалидитетом, 
11. Систем евиденције радног времена, 
12. СКС специјални корисници и 
13. Аеродромски системи. 
[bookmark: _Hlk154396278]Врста, количина, квалитет и цена добара одређени су Техничком спецификацијом датом у Конкурсној документацији (у даљем тексту: Техничка спецификација), Обрасцем структуре понуђене цене (Предмер), пројектно техничком документацијом за ову јавну набавку  и Понудом Продавца број:____________ од _____________2023. године (у даљем тексту: Понуда). 
	Техничка спецификација, Образац структуре понуђене цене и Понуда чине саставне делове овог Уговора.


ЦЕНА 
                                                                    Члан 2.
Уговорне стране прихватају јединичне цене и укупну цену које је Продавац дао у Понуди. 
Уговорне стране су сагласне да укупна уговорена цена износи ________________ динара без ПДВ-а, односно _________________ динара са ПДВ-ом.
За позиције из предмера, за које не постоји обавеза обрачуна пдв-а у складу са чланом 10.став 2. тачка 3. Закона о порезу на додату вредност, Продавац је дужан да искаже цену без пдв-а која је једнака цени са пдв-ом.
Цена je исказана у динарима, са урачунатим свим трошковима које Продавац има у  реализацији Уговора. Све цена су фиксне и не могу се мењати за време важења уговора. 
Уговора се укупна цена која укључује утицај вишкова, мањкова као и додатних и накнадних радова/услуга/добара као и оних који настану из непредвиђених и промењених  околности . 
Обавезе које доспевају у наредној буџетској години биће реализоване највише до износа средстава која ће за ту намену бити одобрена у тој буџетској години, са чиме су уговорне стране упознате и сагласне. 


НАЧИН, РОК И МЕСТО ИЗВРШЕЊА ОБАВЕЗА
                                                                    Члан 3.
Продавац може да врши сукцесивне испоруке с тим што је коначни рок за реализацију свих обавеза Продавца је _______ (словима: ____________________) дана од дана почетка важења Уговора.
Рок реализације обавеза може бити промењен уколико настану околности на које Продавац не може да утиче а које га онемогућавају да обавезу изврши у уговореном року, о чему је Продавац дужан да, писаним путем, благовремено обавести Купца.
Место испоруке опреме са уградњом, инсталацијама, конфигурацијом и пуштањем савремених система у рад је Аеродром „Константин Велики“ Ниш, Ул. ваздухопловаца бр.24.



                                                                       Члан 4.
Уколико Продавац не испоручи добра у року одређеном у члану 3. став 1. овог уговора, а под условом да до тога није дошло кривицом Купца, нити услед дејства више силе, дужан је да за сваки дан задоцњења плати Купцу на име уговорне казне износ од 2,5% од укупне цене без ПДВ, с тим да укупан износ уговорне казне за задоцњење не може прећи 10% укупне цене без ПДВ из члана 2. став 2. овог уговора. 
Уговорна казна из става 1. овог члана почиње да се рачуна од првог наредног дана од дана истека уговореног рока испоруке и рачуна се до дана испуњења уговорене обавезе, а најдуже до дана у коме вредност обрачунате уговорне казне достигне 10% укупне цене без ПДВ. 
Право Купца на наплату уговорне казне не утиче на право Купца да захтева накнаду штете. 
У случају да је кашњење у испоруци добара дуже од дозвољеног које је наведено у ставу 1. овог члана, Купац може раскинути уговор и наплатити депоновано средство обезбеђења за добро извршење посла.

КОНТРОЛА КВАНТИТЕТА И КВАЛИТЕТА 
                                                                    Члан 5.
Након испоруке добара, а приликом пријема добара, квалитативну и квантитативну контролу извршиће представници Купца, у присуству представника Продавца, о чему се сачињава записник о квантитативном и квалитативном пријему, који обострано потписују представник Купца и Продавца.
Уколико се приликом испоруке добара установи било какав квантитативни или квалитативни недостатак, односно неисправност, Купац је дужан да о томе сачини записник о рекламацији и достави га Продавцу, а Продавац се обавезује да записнички утврђене недостатке у квалитету и/или квантитету отклони најкасније у року од 5 (пет) дана од дана сачињавања записника о рекламацији. 
Ако у року из става 2. овог члана Продавац не може да отклони недостатке констатоване у Записнику о рекламацији, Купац има право да наплати средство обезбеђења за добро извршење посла.
Испоручено добро мора да испуњава уговорене технике захтеве и стандарде одређене Конкурсном документацијом и Понудом.


СРЕДСТВА ФИНАНСИЈСКОГ ОБЕЗБЕЂЕЊА 
Члан 6.
1. Банкарска гаранција за повраћај аванса: 
Изабрани понуђач је у обавези да у року од 7 (седам) дана од дана обостраног потписивања Уговора преда Наручиоцу банкарску гаранцију за повраћај авансног плаћања као средство финансијског обезбеђења за повраћај аванса и то неопозиву, безусловну, плативу на први позив и без права на приговор, издату у висини уговореног аванса, са роком важности који је 30 дана дужи од уговореног рока за извршење уговорних обавеза. 
Вредност гаранције за повраћај аванса се смањује сукцесивно, сразмерно оправданом авансу кроз издате фактуре
Наручилац неће исплати ниједан износ пре него што прими тражено средство обезбеђења за повраћај авансног плаћања.
Ако се за време трајања уговора промене рокови за извршење уговорне обавезе, важност банкарске гаранције за повраћај авансног плаћања мора се продужити.
2. [bookmark: _Hlk154137745]Банкарска гаранција за испуњење уговорних обавеза: 
Изабрани понуђач је у обавези да у року од 7 (седам) дана од дана обостраног потписивања Уговора преда Наручиоцу, као средство финансијског  обезбеђења за испуњење уговорних обавеза, оригинал банкарску гаранцију за испуњење уговорних обавеза увисини од 10% (словима: десет процената) од укупно уговорене цене без ПДВ-а, која траје најмање 30 (словима: тридесет) дана дуже од уговореног рока за извршење уговорних обавеза у целости. Поднета банкарска гаранција мора поседовати клаузулу да је безусловна, неопозива и платива на први позив, без приговора. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. 
Купац може поднети банкарску гаранцију на наплату уколико Продавац не изврши уговорне обавезе у роковима и на начин одређен Уговором или уколико Продавац не достави банкарску гаранцију за отклањање недостататака у гарантном року.
3. Банкарска гаранција за отклањање недостатака у гарантном року,
Приликом примопредаје првог система који  је пуштен у рад, Продавац је дужан да Наручиоцу преда гаранцију за отклањање недостатака у гарантном року, која ће бити са клаузулама: безусловна и платива на први позив, у висини од 10% (10 процената) од укупне  уговорене вредности без ПДВ-а, са роком трајања који је 10 (десте) дана дужи од истека гарантног рока свих система који су предмет овог уговора. Уколико Продавац не достави гаранцију за отклањање недостатака у гарантном периоду, Купац може наплатити банкарску гаранцију за испуњење уговорних обавеза.
Поднете банкарске гаранције морају бити безусловне, неопозиве и плативе на први позив, без приговора.


ГАРАНТНИ РОКОВИ И ПОДРШКА ПРОИЗВОЂАЧА
Члан 7.
Гарантни рокови дати су у Понуди.
Продавац је у обавези да отклони сваки квар у гарантном року на системима 5. Систем видео надзора и 6. Систем контроле приступа у најкраћем могућем року, а најкасније у року од 24 часа од тренутка пријаве квара за критичне кварове који утичу на исправан рад целокупног система, односно 72 часа за појединачне уређаје или делове система који не утичу на исправан рад остатка система.
Продавац је у обавези да пружа подршку произвођача за замену неисправног хардвера 24 месеца од дана пуштања система у рад, за следеће позиције:
1.1 [bookmark: _Hlk154140865]Систем рачунарске мреже;
1.2 Систем WLAN(WiFi) интернет;
2. Систем IP телефоније;
3. Серверска инфраструктура.


ОСТАЛЕ ОБАВЕЗЕ ПРОДАВЦА
                                                                  Члан 8.
Продавац је у обавези да за Систем видео надзора, уз Пројекат изведеног стања достави и техничку документацију са подешавањима и креденцијалима система.
Продавац је у обавези да за Систем контроле приступа достави и техничку документацију са подешавањима и креденцијалима система.
Трошак припреме привремених просторија за смештај опреме која ће омогућити непрекидно функционисање Аеродрома у току фазне изградње нове терминалне зграде, сносиће Продавац.
Продавац се обавезује да након испоручене, уграђене опреме/пружених услуга/изведених радова поступи у свему према опису из Обрасца структуре понуђене цене (Предмера) а који је саставни део овог уговора и пусти у рад систем. 


НАЧИН, УСЛОВИ И РОК ПЛАЋАЊА 
                                                                  Члан 9.
	Плаћање уговорене цене извршиће се на следећи начин: 
· [bookmark: _Hlk154135327]Авансно у висини од ________% (словима: __________ процената) од укупне уговорене цене на основу закљученог уговора и авансног предрачуна изабраног понуђача, уз претходну доставу банкарске гаранције за повраћај авансног плаћања. 
- ____ % уговорене вредности Продавац може да фактурише сукцесивно након испоручене опреме/добара и/или извршених услуга/радова према степену готовости, на основу привремених и окончане фактуре оверених од стране одговорног лица Наручиоца и Надзорног органа у року не дужем од 45 од дана издавања исправне фактуре. Услов за оверу окончане фактуре је извршена примопредаја свих система који су предмет уговора.
	Након испоруке и извршеног квантитативног и квалитативног пријема Продавац ће издавти фактуре за испоручена добра/услуге/радове, при чему ће њима прво извршити правдање примљеног аванса. 
	Након оправданог аванса у целости, вршиће се плаћање по издатим фактурама. 

	Као саставни део привремене или окончане фактуре доставља се Записник о квантитативном и квалитативном пријему опреме и Детаљне спецификације испоручених добара/опреме са уградњом за опрему и/или за изведене радове (инсталације, конфигурација и пуштање система у рад) прилог приверменом или окончаном рачуну биће Детаљна спецификација испоручених добара/изведених радова оверенa од стране представника Наручиоца и Изабраног понуђача, а уз детаљну спецификацију.


ПРЕЛАЗНЕ И ЗАВРШНЕ ОДРЕДБЕ 
Члан 10.
	Овај уговор се сматра закљученим даном обостраног потписивања и то даном последњег потписа, а почиње да важи пријемом банкарских гаранција за извршење уговорних обавеза и повраћај авансног плаћања које Продавац доставља Купцу и важиће до обостраног извршења уговорених обавеза.


Члан 11.
 	За све што није регулисано овим Уговором примењиваће се одредбе Закона о облигационим односима и други позитивни правни прописи. 

Члан 12.
 	Евентуалне неспоразуме у примени овог Уговора стране ће решавати споразумно, а уколико се не споразумеју прихватају надлежност стварно надлежног суда у Нишу. 

Члан 13.
 	Уговор је сачињен у 4 (четири) истоветна примерка од којих свака страна задржава по 2 (два) истоветна примерка.







                  Продавац 							        Купац			
     								 “Аеродроми Србије“д.о.о. Ниш

_____________________________			         ______________________________
       							Михајло Здравковић, мастер економиста





Напомена: 
1.	Понуђач није у обавези да попуни модел уговора и достави га у оквиру своје е-понуде, већ ће приликом креирања Обрасца понуде означити поље под називом „Упознати смо са садржином и прихватамо модел уговора“.
2.	У случају подношења заједничке понуде и понуде са подизвођачем, наручилац ће, пре слања уговора на потпис, уговор употпунити подацима о члановима групе понуђача и навести да су солидарно одговорни за извршење уговора о јавној набавци сходно члану 130. став 2. Закона о јавним набавкама, односно подацима о подизвођачу у складу са чланом 131. став 2. Закона о јавним набавкама.

